Aalborg Stiftstidende, 1832-10-06
2) J Maanedsskrift for Hesteavl og Hestehold, meddeles en Correspondence imellem Hs. Durchl. Hertugen af Augustenborg og Hofmarschal Hauch, i Anledning af det af Første proponerede Væddemaal. Hs. Excellence erklærer: ikke at kunne antage samme, fordi han ikke er Egoist nok til at paastaae, at andre, der ere af modsat Mening, ei kunne have Ret; fordi han ikke anseer sig for velhavende nok til at vove 4000 Rbd. paa et Væddemaal, og fordi dette i Grunden ikke vilde bevise andet, end at de 4 vindende Individer paa een af Siderne vare bedre, end de andre. Hs. Durchl. indlader sig nu paa en nærmere Drøftelse af disse 3 Puncter, yttrer det Haab, engang i Tiden ogsaa at kunne overtyde Hs. Excellence og sine Grundsætningers Rigtighed; erklærer at være fuldkommen overbeviist om, at 4 af hans ved Fuldblod forædlede alsener Bønderheste med største Lethed ville kunne seire over alle Heste af det Kgl. frederiksborgske Stutteri, beder sig imidlertid angivet den Maade, paa hvilken Hs. Excell. troer bedst at kunne overbevise sig om, enten de ægte danske eller de ved Fuldblod forædlede Heste ere de til enhver Tjeneste meest brugbare, da han ubetinget vil antage Alt hvad Hs. Excellence i saa Henseende maatte finde for godt at foreslaae. 3) Hr. L. Ostenfeldt til Christianslund ved Randers skriver følgende: Ligesaavist, som det ikke er min Hensigt, ligesaalidet er det mit Ønske, herved at ville give Anledning til Pennekrig eller Avisfeide; men, da jeg, som dansk Mand og Landbruger, har havt Leilighed til at erfare: hvilken udmærket, vedholdende Kraft den ægte gamle danske Hesterace har, saa nærer jeg det Haab, at det kan undskyldes, jeg herved tillader mig at meddele, Almuesmanden i Særdeleshed, Kundskab om det Princip som jeg agter at følge, og som jeg, efter min Overbeviisning anseer for at være det rigtigste, nemlig: Hjeg søger efter min Evne og Leilighed, først og fornemmelig at conservere vor gode ægte danske Hesterace da vi veed hvad vi har Og dersom Hr. Fischer paa Augustenborg, der, som det synes er en ivrig Forsvarer af fremmed Hesterace, finder Betænkelighed i at afbenytte de mange gode Leiligheder der gives for ham til at vise os Fuldblods= eller Halvblodshestens fortrinlig vedholdende Kraft, fremfor den ægte danske Hesterace, deels ved Ridning deels ved Pløining, ifølge der. Proprietairer Conradsens og Major Inqversens Propositioner (da kunde det vel være muligt at jeg kan paavise en Mand som vil lade en Hest spænde for Ploven med Hr. Fischers Mirza, om det endog skulde være en 16 Aars gammel Vallak af ægte dansk Race, som jeg selv har, efter en nærmere bestemmende, fra min Side meget billig Aftale) deels ved Kjørsel, uden svært Læs med Sognefogden i Grested under Kronborg District, og endelig, deels ved Kjørsel med et ordentligt Læs, ifølge derr. Proprietair Lemmings og Hansens, Proposition. Hvad bør vi da at tro, naar vi ønske at see en for Fædrenelandet saa almindelig vigtig Sag i sit rette Lys, Hr. Kammerraad C. Dalgas's Stemme i Aarhuus Stiftstidende og den fra Flere practiske Hestekjendere i Nørrejylland, meddeelte Anskuelse fortjener efter min Formening megen Opmærksomhed i denne Henseende. Jngenlunde er det min Hensigt, at opvække nogensomhelst Fordom imod Fuld= eller Halvblodshesten, da jeg gjerne indrømmer at den i visse Henseender kan have sine gode Egenskaber, men jeg antager, at enkelte Gentlemens Lyst til Vædderidt paa tilredne Heste i een Time eller kortere Tid, og som oftest i Haab om at vinde en langt større Priis end den, Hesten almindeligviis kan beregnes til, ingenlunde kan lede til noget afgjørende Resultat, da der formeentlig ikke i mindste Henseende bør tages Hensyn til privat Jnteresse, naar man ellers har Villie og Evne forenet til at skaffe rigtig Beviis, for hvad der er meest gavnligt for det Almindelige. 4) I den Hempelske Tidende læses. Da Hr. Greve af Holck Winterfeldt til Fjellebro i sit Avertissement i denne Tidendes Nr. 155 betinger sig en Tid af 9 Maaneder, forinden den proponerede Væddekjørsel skulde foregaae, og paa Vilkaar, der efter vort foregaaende Avertissement aldeles er i Modsætning med vor Anskuelse, saa kan vi ikke have den Ære at entrere herpaa, saa meget mere som det er indlysende, at det ikke vilde være vanskeligt i et saadant Tidsrum at anskaffe et Par af Englands bekjendte store Vognheste, der i flere Aar vante til Fragtvognen letteligen kunde maale sig med et Par almindelige danske 4 Aars Heste. - Pilegaard og Christiansdal, den 16de Septbr. 1832. Lemming. C. H. Hansen. Min Ungdoms ædle Lærer. Nye Mæstemme,